**CUVINTE STOARSE DE IUBIRE**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-am ascuns dragostea într-o poezie,

Căci mi-a fost teamă să o fotografiez,

Nu am pus rimă să n-o transform în melodie

Și nici ochii nu i-am închis de frică să nu o visez.

Am ascuns sentimentele printre silabe

Și-am folosit numai cuvinte scurte

Mototolindu-le în mii de file albe

Arse pe câmpuri unde s-au dat lupte.

Nu îmi doream să înveți să citești,

Dar ochii tăi mi-au găsit literele șterse,

Apoi te-am lăsat în poem să-mi zăbovești

Până ai găsit punctul de final: o ușă prin care se iese.

Nu mi-a fost frică c-o să mă rănești

Am avut un scut făurit cu cerneală,

Nu m-a durut când ai decis să nu mai iubești,

Doar cuvintele mi-au sângerat lacrimi cu miros de migdală.

.........................................................................................

Te-ai supărat într-o zi și ai plecat,

Mi-ai aruncat sufletul în ploaia de vară,

De atunci a rămas gol, un peisaj opac...

Te-ai întors în grabă, dar era ferecat cu a uitării ceară...